
Do koliko je sati dozvoljeno klanjati jacijski ***[namaz](https://pitajucene.com/search/Namaz/questions/ "Pretraži pitanja o namazu")***? Nekoliko puta dogodilo mi se da sam zaspala poslije akšama te se probudila tek oko dva sata poslije pola noći i klanjala jacija-namaz.


* 
* 
* 
* 
* 
* 
* 

 
Do koliko je sati dozvoljeno klanjati jacijski namaz?

Većina islamskih učenjaka smatra da jacijski ***[namaz](https://pitajucene.com/search/Namaz/questions/ "Pretraži pitanja o namazu")*** traje do pola noći. Prema tome, nije dozvoljeno odlaganje jacijskog namaza do iza pola noći. Imam Muslim zabilježio je preko Abdullaha b. Amra, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: “…a vrijeme jacijskog namaza traje do polovine noći.”


Imam El-Buhari, opet, zabilježio je da je Enes, radijallahu anhu, rekao: “Allahov Poslanik, ﷺ, odgodio je jednom prilikom jacija-namaz do pola noći.”


Treba znati da polovina noći nije uvijek u dvanaest sati nego je u pola vremena od zalaska sunca do zore. Onaj ko poduzme sve uzroke da namaz obavi u njegovom pravom vremenu pa prespava ili pak zaboravi, isti taj namaz klanjat će kad se probudi, odnosno kad se sjeti. A Allah najbolje zna.


Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


